CELEX: 32015D2291
Language: el
Date: 2015-12-07 00:00:00
Title: Εκτελεστική απόφαση (ΕΕ) 2015/2291 της Επιτροπής, της 7ης Δεκεμβρίου 2015, σχετικά με την τροποποίηση της εκτελεστικής απόφασης 2013/722/ΕΕ όσον αφορά το μέγιστο ποσό της χρηματοδοτικής συνδρομής της Ένωσης για το πρόγραμμα εκρίζωσης της λύσσας στη Λετονία κατά το έτος 2014 [κοινοποιηθείσα υπό τον αριθμό C(2015) 8607] (Κείμενο που παρουσιάζει ενδιαφέρον για τον ΕΟΧ)

9.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 323/27
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/2291 ΤΗΣ ΕΠΙΤΡΟΠΉΣ
   της 7ης Δεκεμβρίου 2015
   σχετικά με την τροποποίηση της εκτελεστικής απόφασης 2013/722/ΕΕ όσον αφορά το μέγιστο ποσό της χρηματοδοτικής συνδρομής της Ένωσης για το πρόγραμμα εκρίζωσης της λύσσας στη Λετονία κατά το έτος 2014
   
      
         [κοινοποιηθείσα υπό τον αριθμό C(2015) 8607]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 27 παράγραφος 5,
   Έχοντας υπόψη τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (2), και ιδίως το άρθρο 13 παράγραφοι 3 και 5 και το άρθρο 45 παράγραφος 1,
   Εκτιμώντας τα ακόλουθα:
   
               (1)
            
            
               Το άρθρο 11 παράγραφος 3 της εκτελεστικής απόφασης 2013/722/ΕΕ της Επιτροπής (3) εγκρίνει το πολυετές πρόγραμμα για την εκρίζωση της λύσσας το οποίο υποβλήθηκε από τη Λετονία για την περίοδο από την 1η Ιανουαρίου 2014 έως την 31η Δεκεμβρίου 2016.
            
         
               (2)
            
            
               Σύμφωνα με το άρθρο 11 παράγραφος 6 στοιχείο γ) σημείο vi) της εκτελεστικής απόφασης 2013/722/ΕΕ, το μέγιστο ποσό της χρηματοδοτικής συνδρομής της Ένωσης για το πρόγραμμα εκρίζωσης της λύσσας το οποίο υποβλήθηκε από τη Λετονία για το έτος 2014 είχε καθοριστεί αρχικά στο 1 225 000 ευρώ. Σύμφωνα με το άρθρο 11 παράγραφος 7 στοιχείο γ) σημείο ii) της εν λόγω απόφασης, το μέγιστο ποσό της χρηματοδοτικής συνδρομής για το μέρος του προγράμματος που υλοποιείται στη ζώνη ασφαλείας της Λευκορωσίας είχε καθοριστεί στις 475 000 ευρώ.
            
         
               (3)
            
            
               Μετά την αξιολόγηση από την Επιτροπή των ενδιάμεσων τεχνικών και χρηματοοικονομικών εκθέσεων που υπέβαλαν τα κράτη μέλη σύμφωνα με το άρθρο 27 παράγραφος 7 της απόφασης 2009/470/ΕΚ σχετικά με τις δαπάνες για τη χρηματοδότηση των προγραμμάτων εκρίζωσης κατά το έτος 2014, τα μέγιστα ποσά για τα εν λόγω προγράμματα τροποποιήθηκαν δυνάμει της εκτελεστικής απόφασης 2014/925/ΕΕ της Επιτροπής (4).
            
         
               (4)
            
            
               Σύμφωνα με το άρθρο 5 παράγραφος 17 της εκτελεστικής απόφασης 2014/925/ΕΕ, το άρθρο 11 παράγραφος 6 στοιχείο γ) σημείο vi) της εκτελεστικής απόφασης 2013/722/ΕΕ τροποποιήθηκε και το μέγιστο ποσό της χρηματοδοτικής συνδρομής της Ένωσης για το πρόγραμμα εκρίζωσης της λύσσας το οποίο υποβλήθηκε από τη Λετονία για το έτος 2014 καθορίστηκε στις 400 000 ευρώ. Σύμφωνα με το άρθρο 5 παράγραφος 18 της εκτελεστικής απόφασης 2014/925/ΕΕ, το άρθρο 11 παράγραφος 7 στοιχείο γ) σημείο ii) της εκτελεστικής απόφασης 2013/722/ΕΕ τροποποιήθηκε και το μέγιστο ποσό της χρηματοδοτικής συνδρομής της Ένωσης για το μέρος του εν λόγω προγράμματος που υλοποιείται στη ζώνη ασφαλείας της Λευκορωσίας καθορίστηκε, επίσης, στις 400 000 ευρώ.
            
         
               (5)
            
            
               Στο μέγιστο ποσό της χρηματοδοτικής συνδρομής της Ένωσης που καθορίστηκε πρόσφατα για το πρόγραμμα εκρίζωσης της λύσσας το οποίο υποβλήθηκε από τη Λετονία κατά το έτος 2014 υπάρχει ένα λάθος. Ειδικότερα, σύμφωνα με το άρθρο 11 παράγραφος 6 στοιχείο γ) σημείο vi) και το άρθρο 11 παράγραφος 7 στοιχείο γ) σημείο ii) της εκτελεστικής απόφασης 2013/722/ΕΕ όπως τροποποιήθηκε, εάν το μέρος του προγράμματος που επρόκειτο να υλοποιηθεί στη ζώνη ασφαλείας της Λευκορωσίας είχε υλοποιηθεί ορθά και τα 400 000 ευρώ είχαν χρησιμοποιηθεί, δεν θα υπήρχε διαθέσιμη καμία περαιτέρω χρηματοδοτική συνδρομή της Ένωσης για το μέρος του προγράμματος που επρόκειτο να υλοποιηθεί στη Λετονία. Κάτι τέτοιο δεν είναι σύμφωνο με την παγκόσμια στρατηγική για την εκρίζωση της λύσσας από την Ευρωπαϊκή Ένωση που βασίζεται στην εξάλειψη της νόσου από τα κράτη μέλη και στη δημιουργία των ζωνών ασφαλείας κατά μήκος των εξωτερικών συνόρων της Ένωσης ώστε να αποτραπεί η εκ νέου εισαγωγή της.
            
         
               (6)
            
            
               Συνεπώς, η εκτελεστική απόφαση 2013/722/ΕΕ θα πρέπει να τροποποιηθεί αναλόγως, λαμβάνοντας υπόψη την ενδιάμεση τεχνική και χρηματοοικονομική έκθεση που υπέβαλε η Λετονία όσον αφορά την υλοποίηση του προγράμματος εκρίζωσης της λύσσας κατά το έτος 2014.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 11 παράγραφος 6 της εκτελεστικής απόφασης 2013/722/ΕΕ, το στοιχείο γ) σημείο vi) αντικαθίσταται από το ακόλουθο κείμενο:
   
      
                  «vi)
               
               
                  800 000 ευρώ για τη Λετονία».
               
            
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 7 Δεκεμβρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 155 της 18.6.2009, σ. 30.
   
      (2)  ΕΕ L 189 της 27.6.2014, σ. 1.
   
      (3)  Εκτελεστική απόφαση 2013/722/ΕΕ της Επιτροπής, της 29ης Νοεμβρίου 2013, για την έγκριση ετήσιων και πολυετών προγραμμάτων για την εκρίζωση, τον έλεγχο και την επιτήρηση ορισμένων νοσημάτων των ζώων και ζωοανθρωπονόσων, τα οποία υπέβαλαν τα κράτη μέλη για το 2014 και τα επόμενα έτη, καθώς και της χρηματοδοτικής συνδρομής της Ένωσης στα προγράμματα αυτά (ΕΕ L 328 της 7.12.2013, σ. 101).
   
      (4)  Εκτελεστική απόφαση 2014/925/ΕΕ της Επιτροπής, της 16ης Δεκεμβρίου 2014, για την έγκριση ορισμένων τροποποιημένων προγραμμάτων εκρίζωσης και επιτήρησης των νοσημάτων των ζώων και των ζωοανθρωπονόσων για το 2014 και για την τροποποίηση της εκτελεστικής απόφασης 2013/722/ΕΕ όσον αφορά τη χρηματοδοτική συνδρομή της Ένωσης για ορισμένα προγράμματα που εγκρίθηκαν με την εν λόγω απόφαση (ΕΕ L 363 της 18.12.2014, σ. 173).